open-index/open-wikipedia-markdown huggingface dataset:
Verbania

**Verbania** (Italiaans: [verˈbaːnja]; Lombardies: [ʋerˈbɑːnja]; Piëmontees: [verˈbɑnja]) is die grootste munisipaliteit (*comune*) in en sedert 1992 administratiewe setel van die Noordwes-Italiaanse provinsie Verbano-Cusio-Ossola in die administratiewe streek Piëmont, met 'n oppervlakte van 37,49 km2 en 'n bevolking van 30&nbsp;709 soos op 1 Januarie 2018. Die stad, wat eers in 1939 met die samesluiting van twee nedersettings, Intra en Pallanza, ontstaan het, is die grootste langs die oewer van die meer Lago Maggiore, sowat 91 km noordwes van Milaan geleë.

Verbania bestaan uit 'n aantal stadsdele, waarby Verbania Pallanza (met sy historiese middestad en nou straatjies) en Verbania Intra (met sy ligging teen die meeroewer) die belangrikstes vir die besoeker is. 
[duimnael|links|Die *Giardini botanici* in Verbania Pallanza, met die Villa Taranto teen die agtergrond. Hul skepper, die Skot Neil McEacharn, het hier ná sy afsterwe in 1964 sy laaste rusplek in 'n [mausoleum gevind]]
duimnael|links|Villa Taranto is tans in staatsbesit en in teenstelling met die botaniese tuin nie toeganklik vir die publiek nie. Dit dien onder meer as konferensielokaal vir Italië se eerste minister
Die bekendste besienswaardigheid in Verbania is Villa Taranto, 'n laat 19de eeuse herehuis met sy eie botaniese tuin. In 1931 het die Skotse kommandant (*captain*) en lid van die *Royal Archers*, Neil McEacharn, die villa in besit van die Savoy-familie gekoop en in sy tuin oor 'n tydperk van drie dekades met die planting van sowat 20&nbsp;000 gewasse een van die aantreklikste botaniese tuine in Europa geskep. Die tuin strek oor 'n golwende heuwellandskap met velde vol purperrooi rododendrons, tulpe en kamelias en kweekhuise met lelies.

## Verwysings
Olyfslang

Die **olyfslang** (*Lycodonomorpus inornatus*) is 'n slang wat hoofsaaklik aan die kusgebied en onmiddellike binneland voorkom van noord van Kaapstad, ooswaarts deur die Oos-Kaap, KwaZulu-Natal, Mpumalanga, die Oos-Vrystaat, Gauteng, Limpopo en eSwatini. Die slang is inheems aan Suidelike Afrika. Dit staan ook bekend as die "olyfhuisslang" en "nagslang". 

## Identifikasie 
Die rug is effekleurig olyfgroen, ligbruin, bruinswart of swart. Die pens is dieselfde kleur of effens ligter, veral die ken, keel en voorlyf. Die slang leef in grasvelde, vogtige savanne, laaglandwoude en fynbos. Die slang word ook in huise aangetref. Dit verkies klam plekke en hou van rommel en rotstuine. Dit is 'n nagslang wat die prooi aktief jag en kan goed klim. 

Die slang kan verwar word met die swartmamba en die bruin waterslang. Sy natuurlike vyande is roofvoëls, vleisetende soogdiere en ander slange. Sy voedsel bestaan uit akkedisse, knaagdiere en ander slange.

Dit is ovipaar en lê 5 tot 15 eiers in die somer. Die kleintjies is 19 tot 24 cm lank. Sy gif hou geen gevaar vir die mens in nie.

## Sien ook 
* Alfabetiese lys van slange

## Bron 
* Slange & slangbyt in Suider-Afrika. Johan Marais. Struik Nature. 2014 

## Eksterne skakel 
* https://eol.org/pages/792368
Hendrik Andriessen

**Hendrik Franciscus Andriessen** (gebore op 17 September 1892 in Haarlem  en sterf op 12 April 1981 in Haarlem) was 'n Nederlandse komponis en orrelis. Hy word die beste onthou vir sy improvisasies by die orrel, en vir die hernuwing van Katolieke liturgiese musiek in Nederland. 

Andriessen het in 'n musikale idioom gekomponeer wat sterk Franse invloede getoon het. Hy was die broer van die pianis en komponis Willem Andriessen en die vader van die komponiste Jurriaan Andriessen en Louis Andriessen en van die fluitspeler Heleen Andriessen.

## Notas
Westminster Plate-etiket

**Westminster Records** was 'n Amerikaanse Plate-etiket van klassieke musiek wat oorspronklike opnames uitgereik het tot 1965. 

Dit was in 1949 mede-gestig deur Mischa Naida, (wat later die Musikale Erfenis Genootskap gestig het) die eienares van die Westminster Platewinkel in New York Stad, die sakeman James Grayson (1897–1980), die dirigent Henry Swoboda, en  Henry Gage.

Die Plate-etiket se brandmerk was die Kloktoring van die Paleis van Westminster en sy slagspreuk was "natuurlike balans" , verwysende na sy enkele mikrofoon tegniek in die opneem van musiek, wat soortgelyk is aan die *Mercury Plate-etiket* se *Living Presence* reeks. 

In die begin was die plate-etiket se opnames superieur gewees tot die meeste ander in die mark, en die etiket het gewild geraak onder die groeiende gemeenskap van Audiofiele. Gedurende die laat 1950's het die maatskappy begin om Stereofoniese opnames uit te reik, insluitende 'n rare/skaars plaat van die musiek van die Sweedse komponis Hugo Alfvén (1872-1960), wat deur die komponis self gedirigeer was. Die "Westminster Laboratorium" (W-Lab) reeks van klassieke opnames was tegnies superieur tot ander handelsmerke en is teen 'n hoër prys verkoop as die gewone Westminsters.

Die maatskappy was in die vroeë 1960's verkoop aan die ABC-Paramount Plate-etiket, wat aanvanklik voortgegaan het om nuwe materiaal uit te reik (sowel as om ou opnames her-uit te reik op die "Westminster Gold" etiket). Westminster het in 1965 opgehou om nuwe (oorspronklike) opnames uit te reik. 

In die begin van 1970 het ABC se "Westminster Gold" heruitreikings nuwe ontwerpe aangeneem wat gebruik gemaak het van speelse, pittige en humoristiese motiewe ten einde die goedkeuring te verkry van, en verkope te bevorder, aan klassiek musiek aanhangers in die ouderdomsgroep van hoërskool tot kollege.

Die MCA Plate-etiket het die regte bekom van die Westminster katalogus toe dit die ABC Plate-etiket in 1979 aangekoop het. Terwyl MCA voortgegaan het om ABC se inventaris van klassieke musiek-plate te versprei, het MCA die voormalige hoof van die ABC klassieke musiek departement, John Sievers, aangestel om die maatskappy se eie MCA klassieke musiek departement op die been te bring. 

Die volgende jaar het MCA baie van die "ou katalogusse" bestaande uit vroeëre opnames van klassieke musiek van die *Command* Plate-etiket, *Decca Plate-etiket*, en ABC/Westminster Plate-etikette her-uitgereik op die "MCA Westminster" handelsmerk.

Die Westminster katalogus, sowel as die res van die MCA katalogus van klassieke musiek, word nou bestuur deur Deutsche Grammophon.

## Verwysings 
## Eksterne skakels 
*Archived Westminster Gold Records discography
Jacques Thibaud

duimnael|Jacques Thibaud
**Jacques Thibaud** (Frans: ʒak tibo; 27 September 1880 - 1 September 1953) was 'n Franse violis.

## Biografie 
Thibaud is in Bordeaux gebore. Hy het die viool onder sy vader se leiding bestudeer, voordat hy op die ouderdom van dertien ingeskryf is by die Paryse Konservatorium. In 1896 het hy saam met Pierre Monteux (wat later 'n bekende dirigent geword het) die konservatorium se prys vir vioolspel gewen. Hy moes egter weer sy tegniek opskerp en herbou nadat hy 'n besering opgedoen het tydens die Eerste Wêreldoorlog.

In 1943 het hy en Marguerite Long die Marguerite Long-Jacques Thibaud Internasionale Kompetisie vir violiste en pianiste gestig wat elke jaar in Parys plaasvind. Met ingang 2011 sluit diè kompetisie, wat ter ere van die sopraan Régine Crespin hernoem is na die *Long-Thibaud-Crespin Kompetisie*, ook sangers in.

Thibaud was nie slegs bekend om sy werk as solis nie, maar ook vir sy uitvoerings van kamermusiek, en in besonder die klaviertrio saam met die pianis Alfred Cortot en die tjellis Pablo Casals. Hy het konserttoere onderneem saam met die pianis Yves Nat en George Enescu.

Hy was 'n vriend van die violis Eugène Ysaÿe, wat sy 2de sonate vir soloviool aan hom opgedra het. Sy studente het Manuel Quiroga (aan wie Ysaÿe se 6de solo-sonate gewy is), Eric Rosenblith, Joan Field en Yfrah Neaman ingesluit.

Op 1 September 1953 sterf Thibaud en 41 andere tydens die vliegongeluk van Air France Vlug 178. Die vliegtuig, met registrasie F-BAZZ, was op die finale deel van sy landing in Nice, Frankryk, toe dit Berg Cemet in die Franse-alpe getref het. Thibaud se 1720 Stradivarius viool is in die ongeluk vernietig.

## Verwysings 
## Bronne 
*Jacques Thibaud, *Un violon parle : souvenirs de Jacques Thibaud* (J-P Dorian ed., Ed. Blé qui lève, Paris, Lausanne, Montréal, 1947 ; Ed. del Duca, Paris, 1953).
*Roth, Henry (1997). *Violin Virtuosos: From Paganini to the 21st Century*. Los Angeles, CA: California Classics Books. 
*''Baker's Biographical Dictionary of Musicians,'' Centennial Edition. Nicolas Slonimsky, Editor Emeritus. Schirmer, 2001

## Eksterne skakels 
*Legendary Violinists
Jurriaan Andriessen

duimnael|regs|Jurriaan Andriessen
**Jurriaan Hendrik Andriessen** (15 November 1925, Haarlem - 19 Augustus 1996, Den Haag) was 'n Nederlandse Komponis.

Sy vader was die komponis Hendrik Andriessen, en sy broer die komponis Louis Andriessen. Sy oom was Willem Andriessen. Hulle almal was noemenswaardige komponiste. Andriessen het komposisie saam met sy vader gestudeer by die Utrecht Konservatoria , voordat hy aanbeweeg het na Parys , waar hy saam met Olivier Messiaen studeer het.

Die grootste deel van Andriessen se werk is vir die verhoog. Sy studie in Parys het vernaam gegaan oor die skryf van rolprentmusiek. Hy het 'n variëteit van musikale invloede gehad om uit te put, insluitende Amerikaanse rolprentmusiek, Aaron Copland se ballette, volksmusiek van verskeie kulture, Neoklassieke musiek, en Serialisme.

Bogenoemde eklektisisme, gekombineer met sy komposisionele vaardighede, het sy werk geskik gemaak vir die skryf van dramatiese werke. Sy eerste verhoogkomposisie was insidentele musiek vir *Het wonderlijke uur*, 'n verhoogstuk wat sy buiging ontvang het tydens die viering van die vyftigste jaar van Koningin Wilhelmina se troonstyging. 

In 1954 het die Haagse Comedie (nou die Nationaal Toneel, of "Nasionale Teater") hom as resident-komponis aangestel, en in die hoedanigheid het hy onder andere musiek geskryf vir Eugene O'Neill se *Mourning Becomes Electra* en Tom Stoppard se *Rosencrantz & Guildenstern Are Dead*.

Die tyd van 1949 tot 1951 in die Verenigde State , danksy 'n Rockefeller Stigting Beurs, was 'n vrugbare tyd vir sy orkestrale komposisie, welke 'n ander noemenswaardige deel van sy werk uitmaak. Gedurende die tyd het hy die *Tanglewood Ouverture* vir Serge Koussevitsky gekomponeer, sowel as die *Berkshire Simfonieë*, wat later gebruik is as balletmusiek deur George Balanchine. 

Sy komposisies was aangevra vir staatsvieringe, insluitende die troue en kroning van Koningin Beatrix van Nederland, en die Silwer Jubilee van Koningin Juliana van Nederland.

Bykomend tot die verhoog oftewel teaterstukke waarvoor hy die bekendste is, was Andriessen ook 'n produktiewe komponis van kamermusiek- en vokale werke, baie wat bedoel was om uitgevoer te word deur amateurs. Hy was ook 'n direkteur vir televisie.

## Geselekteerde werke 
* *Het wonderlijke uur*, Insidentele musiek (1948)
* *Berkshire Symphonies*, orkestraal (1949)
* *Rouw past Elektra* Insidentele musiek (1954)
* *Concertino*, vir fagot en dubbele houtblaaskwintet (1962)
* *Entrata Festiva*, orkestraal vir die troue van Prinses Beatrix (1966)
* *Rosencrantz and Guildenstern are Dead*, verhoogwerk (1968)
* *Een Prince van Orangien*, orkestraal, vir die Silwer Jubilee van Koningin Juliana (1973)
* *Entrata della regina*, orkestraal, vir die kroning van Koningin Beatrix (1980)
* *Sciarada Spagnuola, Divertimento voor Blaaskwintet (1963)
* *Les Cloches des Clochards'', suite voor carillon (1976)

## Bronne 
* Jos Wouters and Ronald Vermeulen: "Andriessen". Grove Music Online, ed. L. Macy. Accessed 7 March 2005.

## Eksterne skakels 
*
Tierslang

Die **tierslang** (*Telescopus semiannulatus*) is 'n slang wat voorkom in die noorde van Suidelike Afrika en verder noordwaarts tot in sentrale Afrika. Daar is twee tierslange: Beetz se Tierslang wat van die Wes-Kaap tot die Noord-Kaap en Namibië voorkom. Die Damaratierslang (*T. s. polystictus*)'n sub-spesie en kom van die noorde van die Noord-Kaap tot in Namibië voor. Dit mag 'n aparte spesie wees. In Engels staan dit bekend as die *Eastern tiger snake*.

By die slang is die kop onderskeibaar van die lyf. Die oë is groot met vertikale pupille. Die rug van die slang is oranjepienk tot dof salmpienk of oranjebruin met 22- 75 donkerbruin tot swart dwarsbande of saalagtige vlekke op die lyf en stert. Die pens is gelerig tot oranjepienk. 

Die slang kom voor in 'n verskeidenheid habitats, hoofsaaklik klipperige dele van woestyne, Karoosstruikveld, dorre en vogtige savanne en laaglandwoude. Dit is stadig en is snags aktief; in die dag skuil dit onder stukke plat klip, in klipskeure of onder boombas. Dit is hoofsaaklik 'n grondslang maar waag dit dikwels in bome, struike en ou geboue om kos te soek. Na somerreën seil dit dikwels oor teerpaaie en word baie doodgery. Soos die rooilipslang maak dit 'n indrukwekkende vertoning wanneer hy bedreig of vasgekeer word deur sy kop van die grond te lig en met die lippe oopgesper, aggressief te pik.

In Namibië kan dit verwar word met die koraalslang, skildneuskobra of die sebraslang. Die tierslang se vyande is anders slange en klein karnivore. Hulle vreet hoofsaaklik akkedisse, veral geitjies, jong voëltjies, vlermuise en knaagdiertjies.

Die slang is ovipaar en lê 3 tot 20 eiers in die somer. Die kleintjies is 17 tot 23 cm lank wanneer hulle uitbroei. Die slang se gif word nie as skadelik beskou nie en hou geen gevaar vir die mens in nie.

## Sien ook 
* Alfabetiese lys van slange

## Bron 
* Slange & slangbyt in Suider-Afrika. Johan Marais. Struik Nature. 2014 

## Eksterne skakel 
* https://eol.org/pages/1055235
Ÿ

**Ÿ** (y met deelteken) of **ÿ** is 'n seldsame letter van die Latynse alfabet wat in Duits, Frans, Malgassies en Hongaars voorkom.

## Voorkoms 
### Duits 
Die letter Ÿ word nie meer in Duits gebruik nie. Vandag word ÿ in verskeie Duitse vanne gebruik. Byvoorbeeld, von Meÿenn, Zeÿn, Croÿ en Meÿer

### Frans 
#### Plekname 
##### In Frankryk 
* Aÿ
* Fontaine-sur-Aÿ
* Haÿ-les-Roses

* Die kasteel van Maÿtie

##### In België 
* Freÿr

#### Vanne 
* Jules Balaÿ
* Vincent de Callataÿ, Belgiese sterrekundige.

### Hongaars 
Sekere ou Hongaarse edele vanne het ÿ bevat. Byvoorbeeld, Rostÿ, Konkolÿ, Demeczkÿ, Sidÿ, Persianÿ, Demenÿ, ens.

## Oorsprong 
* Y met deelteken
* Die letterreekse IJ wat in Nederlands en Vroegmoderne Hoë-Duits voorkom en word soms met ÿ vervang aangesien dit dikwels in manuskripte presies dieselfde lyk.

## Sien ook 
*Ý
*Ŷ
African Security Congress

Die  **African Security Congress (ASC)** is 'n Suid-Afrikaanse politieke party wat gestig is om hul te beywer vir die belange van private sekuriteitswagte, en veral vir die regering om sekuriteitswagte direk in diens te neem. Die stigter van die party is Teboho Motloung. In November 2017 is die voormalige ANC-politikus Makhosi Khoza, wat uit die ANC bedank het nadat sy 'n beroep gedoen het op Jacob Zuma om te bedank, genooi om by die party in 'n leierskapskapasiteit betrokke te wees, en het sy by 'n optog by die veiligheidswagte aangesluit in Germiston. Sy het egter nie verder betrokke geraak by die party nie. 
	
Die party het aan die Suid-Afrikaanse algemene verkiesing van 2019 deelgeneem en kon nie 'n setel wen nie.

## Verkiesingsresultate 
### Nasionale verkiesings 
## Verwysings 
## Eksterne skakels 
* 
*
Economic Emancipation Forum

Die **Economic Emancipation Forum (EEF)** is 'n Suid-Afrikaanse politieke party gebaseer op Christelike godsdienstige beginsels. Die partyleier is BJ Langa.

Die party wil 'n nasionale "morele wedergeboorte" lei, beywer hulle vir r die finansiële regte van pensioenarisse in die voormalige Bophuthatswana-tuisland, ondersteun Israel, versoek die nasionalisering van banke en beoog om ondersteuning vir swart entrepreneurs te verhoog.

Die party het aan die Suid-Afrikaanse algemene verkiesing van 2019 deelgeneem en het verklaar dat die party hul ten doel stel om 25% van die beskikbare nasionale setels te wen. Die party kon nie daarin slaag om enige setels te wen nie.

## Verkiesingsresultate 
### Nasionale verkiesings 
## Verwysings
Afrikan Alliance of Social Democrats

Die **Afrikan Alliance of Social Democrats (AASD)** is 'n Suid-Afrikaanse politieke party onder leiding van Pappie Mokoena, die voormalige ANC-burgemeester van Mangaung. Die party beskryf ditself as "'n moderne Pan Afrikaan-sosiaal-demokratiese party wat  die idee van 'n regverdige en regsgebaseerde politieke orde onderskryf wat gebaseer is op effektiewe burger deelnemende demokrasie." Die party stel ten doel om die gemeenskap weer met die grondwet  te koppel en die gehalte van staatsdiens te verbeter. 

Mokoena is in 2011 vrygespreek op  diefstal en geldwassery-aanklagte. Hy is na bewering hoof van Bloemfontein Correctional Contracts, 'n maatskappy wat die Mangaung-gevangenis bestuur, 'n fasiliteit wat van onreëlmatighede beskuldig word en bewerings van mishandeling en marteling van gevangenisse. 

Die party het aan die Suid-Afrikaanse algemene verkiesing van 2019 deelgeneem.

## Verkiesingsresultate 
### Nasionale verkiesings 
## Verwysings 
## Eksterne skakels 
* 
*
Democratic Liberal Congress

Die **Democratic Liberal Congress (DLC)** is 'n Suid-Afrikaanse politieke party wat in 2016 deur Patrick Pillay gestig is. Pillay was vyftien jaar 'n Minority Front stadsraadslid voordat binnegevegte in dié party na die dood van die jarelange leier, Amichand Rajbansi, gelei het tot 'n wegbreekaksie waartydens die  DLC gevorm is.  

Die party is gekant teen regstellende aksie en grond onteiening sonder vergoeding, en is voorstander van spaarsamigheidsmaatreëls vir die regering en die vereenvoudiging van besigheid. 

Die party het aan die Suid-Afrikaanse algemene verkiesing van 2019 deelgeneem.

## Verkiesingsresultate 
### Nasionale verkiesings 
### Munisipale verkiesings 
## Verwysings
Free Democrats

Die **Free Democrats** (FREE DEMS) is 'n Suid-Afrikaanse politieke party wat deur die neuroloog dr Johan Reid gestig is om vir privaat gesondheidsorg te beywer, en is teen die regering se voorgestelde nasionale gesondheidsversekering gekant. Dit is verder ten gunste van vrye onderneming, privatisering, privaat onderwys en laer belasting. 

## Omstredenheid 
Reid is voorheen beskuldig van seksuele teistering en is skuldig bevind aan sewe aanklagte van onprofessionele gedrag deur die Raad vir Gesondheidsberoepe.

Die party het aan die Suid-Afrikaanse algemene verkiesing van 2019 deelgeneem, maar geen setels gewen nie.

## Verkiesingsresultate 
### Nasionale verkiesings 
## Verwysings 
## Eksterne skakels 
* 
* 
*
Women Forward

**Women Forward (WF)** is 'n Suid-Afrikaanse politieke party wat in Junie 2008 gestig is.

Die party het as 'n aktivisbeweging begin en is in 2007 gestig deur  Nana Ngobese (kleindogter van Albert Luthuli) om die 2009-verkiesing te betwis. Die party het slegs 5 087 stemme in die verkiesing gekry. 	

Die party fokus op geslagsgelykheid en beklemtoon die feit dat daar nog nooit 'n vroulike minister van finansies of ouditeur-generaal was nie.

Ngobese doen ook 'n oproep op die kastrasie van verkragters. Die meeste van die party se lidmaatskap kom van Limpopo.

Die party het aan die Suid-Afrikaanse algemene verkiesing van 2019 deelgeneem, maar kon geen provinsiale  of nasionale setels in die verkiesing gewen nie.

Ngobese het gesê dat "fondse en die politieke omgewing nie so bevorderlik was om die party na vore te bring nie."

## Verkiesingsresultate 
### Nasionale verkiesings 
## Verwysings
African Congress of Democrats

Die **African Congress of Democrats (ACD)** is 'n Suid-Afrikaanse politieke party.

Die party beskryf ditself as toegewyd aan leierskap wat eerlik is, integriteit het, in ooreenstemming met die beginsels en ideale van 'n gematigde linkse oriëntasie, en werk binne die gevestigde stelsel om sosiale geregtigheid te verbeter.

Die party het aan die Suid-Afrikaanse algemene verkiesing van 2019 deelgeneem.

## Verkiesingsresultate 
### Nasionale verkiesings 
## Verwysings 
## Eksterne skakels 
*
South African Maintenance and Estate Beneficiaries Association

Die **South African Maintenance and Estate Beneficiaries Association (SAMEBA)**  is 'n Suid-Afrikaanse politieke party. Die leier van die party is Makgorometse Gift Makhaba. Die party se fokus bestaan uit twee hoofelemente; kinderonderhoud en begunstigdes van boedels. 

Die party het die 2014-verkiesing in die Limpopo-provinsie betwis, en het nie 'n setel gewen nie.  Die party het deelgeneem aan die Suid-Afrikaanse algemene verkiesing van 2019, maar geen setels gewen nie.

## Verkiesingsresultate 
### Nasionale verkiesings 
## Verwysings
Socialist Revolutionary Workers Party

Die **Socialist Revolutionary Workers Party (SRWP)** is 'n kommunistiese en Marxisties-Leninistiese party in Suid-Afrika.. Die party is in Maart 2019 gestig ná 'n voor-bekendstellingskonvensie aan die einde van 2018.

## Geskiedenis 
Die wortels van die SRWP lê in die verdeling tussen die NUMSA-unie en die COSATU-federasie in 2013. Die skeuring is hoofsaaklik veroorsaak deur die toenemende ontevredenheid van die NUMSA-leierskap met die ANC, wat saam met die Suid-Afrikaanse Kommunistiese Party ondersteun word deur die COSATU as die driedelige alliansie. Na die wegbreek het NUMSA se algemene sekretaris, het Irvin Jim die vorming van 'n "nuwe verenigde front" aangekondig. Saam met die nuwe South African Federation of Trade Unions (SAFTU) sal die SRWP deel wees van hierdie nuwe verenigde front.

Die bekendstelling in Desember 2018 is bygewoon deur 1 100 afgevaardigdes van alle provinsies van Suid-Afrika in Boksburg, met afvaardigings van koshuisverenigings en lede van SAFTU-vakbonde wat bywoon.. Die party het deelgeneem aan die Suid-Afrikaanse algemene verkiesing van 2019 en aan die provinsiale verkiesings in al nege provinsies.. Die party kon nie daarin slaag om enige setels te wen nie.

## Verkiesingsresultate 
### Nasionale verkiesings 
## Verwysings
Forum for Service Delivery

Die **Forum for Service Delivery  (F4SD)** is 'n Suid-Afrikaanse politieke party wat in 2016 gestig is, meestal deur ontevrede ANC-raadslede. Die party het geregistreer om die 2016 Suid-Afrikaanse munisipale verkiesings in vyf provinsies: Noordwes, Mpumalanga, Noord-Kaap, Gauteng en Limpopo te betwis.

Die party het aan die 2019 algemene verkiesing deelgeneem. Die party se primêre eis in hul 2019-manifes is die verwydering van alle buitelandse burgers. Die F4SD het aan die Suid-Afrikaanse algemene verkiesing van 2024 deelgeneem maar geen setels gewen nie.

## Verkiesingsresultate 
### Nasionale verkiesings 
### Munisipale verkiesings 
## Samesmelting met ActionSA
In Januarie 2025 het die party met ActionSA saamgesmelt en beplan om die 2026 plaaslike regeringsverkiesings onder die ActionSA-vaandel mee te ding. Partyleier Mbahare Kekana is as adjunkpresident van ActionSA aangestel.

## Verwysings
Le Monde

duimnael|Die eerste uitgawe van *Le Monde* het op 19 Desember 1944 verskyn
***Le Monde*** ([lə mɔ̃d]; "Die Wêreld") is 'n Franse dagblad wat op versoek van Charles de Gaulle (as die destydse voorsitter van die Provisionele Regering van die Franse Republiek) op 19 Desember 1944, kort ná die bevryding van Parys, deur die joernalis, uitgewer en voor-oorlogse verslaggewer van die dagblad *Le Temps*, Hubert Beuve-Méry, gestig is en sedert sy eerste uitgawe ononderbroke op elke namiddag verskyn het - behalwe vir die uitgawe van 4 April 2008 wat weens 'n staking nie uitgegee kon word nie.

*Le Monde* word onder Frankryk se mees gesiene dagblaaie gereken (naas *Libération* en *Le Figaro*) en is die belangrikste publikasie wat deur die La Vie-Le Monde-groep uitgegee word. Die koerant se webtuiste is op 19 Desember 1995 geloods. Die aanlyn-uitgawe is in 2010 agter 'n betaalmuur geplaas. In 2018 was sy gemiddelde sirkulasie 302&nbsp;624 per uitgawe waarvan sowat 20&nbsp;000 eksemplare in die buiteland verkoop word. Dikwels is dit die enigste Franse dagblad wat in nie-Franssprekende lande maklik verkrygbaar is.

Van begin af het Hubert Beuve-Méry daarop aangedring dat *Le Monde* as redaksioneel onafhanklike medium sonder regeringsubsidies uitgegee moes word. Danksy 'n beleid van akkurate nuusdekking het die lesersgetal in die eerste jaar van sy publikasie reeds meer as 150&nbsp;000 beloop. In die volgende dekades het *Le Monde* voortgegaan om nasionale en wêreldnuus in diepte te dek en te ontleed. Aangesien redakteurs en verslaggewers in die algemeen vry is om hul eie standpunte uit te spreek (dikwels word redaksionele tekste van twee kommentare met uiteenlopende standpunte voorsien), is daar geen unieke ideologiese vertrekpunt vir *Le Monde* se verslaggewing nie. Nogtans word die dagblad se politieke standpunte dikwels as effens links van die sentrum gekategoriseer. *Le Monde* word verbind met 'n soms ietwat ingewikkelde narratiewe styl wat veral by intellektueles aanklank vind.

*Le Monde* moenie verwar word met die maandelikse nuusblad *Le Monde diplomatique* nie. Alhoewel 51 persent van dié publikasie in besit van *Le Monde* is, is dit redaksioneel onafhanklik.

## Verwysings
People's Revolutionary Movement

Die '''People's Revolutionary Movement (PRM)''' is 'n Suid-Afrikaanse politieke party wat in November 2016 gestig is deur die voormalige ANC-raadslid Nhlanhla Buthelezi in die provinsie KwaZulu-Natal. Hy is bekend vir sy sosiaal konserwatiewe standpunte (veral oor LGBT-regte). Die party het aan die 2019 nasionale en provinsiale verkiesings deelgeneem.

## Verkiesingsresultate 
### Nasionale verkiesings 
## Verwysings
Caroline Ansink

**Caroline Ansink** (gebore op 8 Augustus 1959 in Amsterdam) is 'n Nederlandse musikant, pedagoog en komponis.

## Biografie 
Ansink het musiek studeer by die Utrecht Konervatoria, die fluit saam met Abbie de Quant , en komposisie saam met Joep Straesser. Nadat sy haar studies voltooi het met die grade Docerend Musicus (1985) en Uitvoerend Musicus (1986), het sy as fluitspeler gewerk saam met die Clara Schumann Orkes in Cologne en as 'n musiek pedagoog by die Utrecht Konservatoria.

In 1992 was Ansink en die komponis Catharina van Rennes die onderwerpe van 'n dokumentêre program *I compose as a human being* deur NOS TV.

## Eerbewyse en pryse 
* 1989 Komposisieprys
* 1985 tweede prys van DEDOK Mannheim
* 1989 Die eersteprys GEDOK vir Pyrrhus vir orrel (1988), waarvoor sy die *1988 Cappella Civica-prys in Trieste gewen het.
* 1989 Derdeprys van die Assosiasie van Hongaarse Musikante
* 1990 Aanmoedigings-prys van de Amsterdams Fonds voor de Kunst
* 1990 Eerbare verwysing in die Washington Internasionale Kompetisie
* 1992 Prys van die Stad van Chard, Groot-Brittanje

## Werke 
Ansink komponeer kamermusiek, en orkestrale- en koorwerke. Geselekteerde werke sluit in:
**Shades of Silence* vir Strykkwartet (1984)
**Pyrrhus* vir Orrel (1988)
**SkopÛs* klaviertrio (1989)
**Night and Day* (1990)
**Zeitenschrunde* (1990)
**Brezze* for vir Strykkwartet (1990)
**Capriccio vir Solo Viool*
**Over the Moon*

## Verwysings
National People's Front

Die '''National People's Front (NAPF)''' is 'n Suid-Afrikaanse politieke party wat in 2018 deur Bheki Gumbi, voormalige nasionale adjunkvoorsitter van die National Freedom Party, gestig is.

Die party steun 'n platform van  versnelde onteiening van grond, sterk grense, prioriteit vir Suid-Afrikaners oor vreemdelinge en die afskaffing van "Romeinse wette".

Die party het aan die Suid-Afrikaanse algemene verkiesing van 2019 deelgeneem.

## Verkiesingsresultate 
### Nasionale verkiesings 
## Verwysings
Power of Africans Unity

**Power of Africans Unity (PAU)** is 'n Suid-Afrikaanse politieke party wat in November 2016 deur die voormalige COPE en UDM-lid, Julius Nsingwane, gestig is.

Die party is in Kroonstad geloods, en het by die demonstrasies aangesluit wat teen voormalige president Jacob Zuma betoog het.

Die party het aan die Suid-Afrikaanse algemene verkiesing van 2019 deelgeneem. 

## Verkiesingsresultate 
### Nasionale verkiesings 
## Verwysings
Compatriots of South Africa

Die **Compatriots of South Africa (CSA)** is 'n Suid-Afrikaanse politieke party wat op die bruin mense in Suid-Afrika fokus, met die titel "Die  Manifes van die Vergete Mense van Suid-Afrika".  

Die party ondersteun onteiening van grond sonder vergoeding vir die afstammelinge van die Khoi, San, Griekwa en Boesmans.

Die party het aan die Suid-Afrikaanse algemene verkiesing van 2019 deelgeneem.

## Verkiesingsresultate 
### Nasionale verkiesings 
## Verwysings
Willem Andriessen

**Willem Andriessen** (Haarlem, Nederland, 25 Oktober 1887 – Amsterdam, 29 Maart 1964) was 'n Nederlandse pianis en komponis.

Hy het as gevolg van die eise van uitvoerings en onderrig 'n ietwat skamele aantal werke gekomponeer, maar daar was nietemin 'n aantal pryse in België en Nederland aan hom toegeken. 

## Biografie 
Andriessen het by die Amsterdam Konservatoria gestudeer, en sy studies in 1906 voltooi. Die skool se Prys vir Uitstaande klavierspel is aan hom toegeken. Hy het dikwels verskyn in konsertprogramme in Nederland, en was bekend om sy interpretasies van Bach, Mozart, Beethoven en Robert Schumann, alhoewel hy ook klavierstukke gespeel het van tydgenote soos Debussy, Ravel, Bartók en Pijper.

Andriessen het klasgegee by die Koninklike Konservatoria, Den Haag (1910–18), en daarna in 1924 by die Muziekschool in Rotterdam. Hy was vanaf 1937 tot 1953 aangestel as direkteur van die Amsterdam Konservatoria. 

Hy het ook radiouitsendings gegee van uitvoerings, wat analises van komposisies ingesluit het. Na aanleiding van die Nazi besetting van Nederland was hy en sy broer, Hendrik Andriessen in 1942 vir 'n jaar gevange geneem. Gedurende die tydperk het Willem aan sy mede-gevangenes lesing-konserte gegee.

## Werke 
### Orkestraal 
**Ouverture* (1905)
**Klavierkonsert in Db* (1908)
*''Scherzo, Hei, t'was in de Mei* (1912, R/1956)

### Koormusiek 
**Mis* (1914–16)
**Sub tuum praesidium* (1943, vir manlike koor)
**Salve coeli digna* (1944)
**Ave Maria* (1954, vir vroulike koor)
**Exsultate deo* (1954)
**Missa brevis* (1963)

### Solo vokaal
**4 liederen* (1906)
**Bruidsliederen* (1909)
**3 liederen* (1909)
**3 liederen* (1911)
**2 liederen* (1913)

### Soloklavier 
**Sonata* (1934)
**Praeludia* (1942–50)
**Sonatine* (1945)
**Praeludium* (1960, vir linkerhand)

## Bronne 
*Jos Wouters, Ronald Vermeulen. "Willem Andriessen". *The New Grove Dictionary of Music and Musicians'' online.
Christian Political Movement

Die **Christian Political Movement (CPM)** is 'n Suid-Afrikaanse politieke party onder leiding van Brian Lonwabo Mahlati, die stigter van die New Life Family Bible Church, gebaseer in Mdantsane.  

Dit is in 2014 gestig (en amptelik by die Onafhanklike Verkiesingskommissie in 2018 geregistreer) deur 'n groep pastore en leiers van talle Suid-Afrikaanse kerke. 

Die party het die 2019 algemene verkiesing betwis, en Mahlati het gesê dat hy vol vertroue was dat die party sou wen. Die party het geen setels gewen nie.

## Verkiesingsresultate 
### Nasionale verkiesings 
## Verwysings
National People's Ambassadors

Die '''National People's Ambassadors (NPA)''' is 'n Suid-Afrikaanse politieke party wat in 2015 gestig is. Die party beskryf ditself as 'n "radikale, links-, anti-kapitalistiese en anti-imperialistiese beweging met 'n internasionalistiese uitkyk" en wil myne en banke nasionaliseer.

In 2016 het die algemene sekretaris, Andile Hlatshwayo, aanklagte van hoogverraad teen die Economic Freedom Fighters leier  Julius Malema gelê.

Ook in 2016 het die party probeer om 'n staking in die Alfred Duma Plaaslike Munisipaliteit te organiseer, met die doel om al 36 wyke in die munisipaliteit te sluit. Die staking het nie plaasgevind nadat die NPA nie aan die wetlike vereistes voldoen het nie. 
Die party het deelgeneem aan die Suid-Afrikaanse algemene verkiesing van 2019.. Die party het die minste stemme bekom van al 48 partye wat aan die nasionale verkiesing deelgeneem het.

## Verkiesingsresultate 
### Nasionale verkiesings 
## Verwysings
Alliance for Transformation for All

Die Alliance for Transformation for All (ATA) is 'n Suid-Afrikaanse politieke party wat in 2018 gestig is om te beding vir die belange van die taxibedryf. 

Die party is besig om hul te beywer vir subsidies aan die minibus taxi bedryf, en vir taxibestuurders om hul bedryf self te reguleer. Die Suid-Afrikaanse Nasionale Taxi Raad (Santaco) het hulself van die party gedistansieer.

Die party het aan die Suid-Afrikaanse algemene verkiesing van 2019 deelgeneem. 

## Verkiesingsresultate 
### Nasionale verkiesings 
## Verwysings
African Renaissance Unity Party

Die **African Renaissance Unity Party (ARU**) is 'n Suid-Afrikaanse politieke party wat gestig is om vir die bevordering van die belange  van die tradisionele hoofmanne en hul gemeenskappe. Die party se leiers is almal tradisionele hoofmanne.

By die bekendstelling het die party belowe om werkloosheid met 70% te verminder, pensioene te verdubbel en gratis tersiêre opleiding te bied.

## Omstredenheid 
Party leier Bryce Mthimkhulu, wat homself as koning Mthimkhulu III en koning van die amaHlubi-nasie in KwaZulu-Natal beskryf, is in 2016 deur voormalige president Jacob Zuma gewaarsku om op te hou om die term te gebruik en is deur die regering hof toe geneem.(Die regering het die saak verloor). 

Die party het aan die Suid-Afrikaanse algemene verkiesing van 2019 deelgeneem.

## Verkiesingsresultate 
### Nasionale verkiesings 
## Verwysings
Amsterdam-battery

[duimnael|Model van die Amsterdam-battery by die [Kasteel die Goeie Hoop]]

Die **Amsterdam-battery** was die belangrikste van die Verenigde Oos-Indiese Kompanjie se militêre installasies om Tafelbaai as hawe te beskerm. Dit het die begin van kusverdediging in Suid-Afrika ingelui.

## Ligging 
Slegs 'n stuk muur van hierdie battery bestaan nog en is ouer as al die ander strukture in die hawegebied. Dit lê by die ingang van die Victoria & Alfred Waterfront en die Kaapse hawe, agter 'n rangeerwerf en noordnoordoos van die Kasteel. Batterypark is tussen Port-, Dock- en Alfredweg. Dit was destyds 'n baie strategiesgeleë plek, ook om vuursteun aan die aangrensende fortifikasies te verskaf.

## Gebou 
Met die hulp van die Franse vise-admiraal Pierre André de Suffren Saint-Tropez (1726–1788) en Louis Thibault het die bouwerk aan hierdie kasematbattery in 1781 begin en in 1787 voltooi. Die mure was 17,5&nbsp;m hoog met skietgate en sou swaar vyandelike vuur kon weerstaan. Op die boonste verdieping was kanonne geplaas. Die ammunisie en kanonkoeëls is in die kelder en in die kruitmagasyne agter die battery geberg. Die hoofgeskut was 12,5&nbsp;m bo seevlak. 'n Tweehonderd soldate kon in die voorste bolwerk skuil. Dit was egter nooit nodig om militêre optrede vanuit die vesting te loods nie. Maar toe die wapentuig vir die eerste maal getoets is, het 'n kanon gebars en twee soldate sterf. Selfs goew. Cornelis Jacob van de Graaff is toe lig gewond. In 1827 is die wapentuig verwyder en die gebou is daarna as gevangenis gebruik.

## Ander batterye aan die Kaap 
* Chavonnes-battery
* Fort Knokke
* Imhoff-battery
* ‘s Heeren Hendriks Kinderen-battery
* Elisabeth-battery
* Helena-battery
* Tulbagh-battery

## Illustrasies 
Afbeeldings van die Amsterdam-battery is in die MuseuMAfricA sowel as die Kaapse argiefbewaarplek te vinde.

## Bibiografie 
* de Wet, Con en Leon Hattingh en Jan Visagie: Die VOC aan die Kaap, 1652–1795. Pretoria: Protea Boekhuis, 2016. 
* Green, Lawrence G.: Tavern of the seas. Kaapstad: Howard Timmins, s.j.
* Standard Encyclopaedia of Southern Africa, deel 1. Kaapstad: Nasou, 1970.
African Content Movement

Die **African Content Movement  (ACM)** is 'n Suid-Afrikaanse politieke party wat in Desember 2018 gestig is deur die voormalige SABC-waarnemende hoofbedryfsbeampte, Hlaudi Motsoeneng.
	
Motsoeneng het by die party-bekendstelling aangevoer dat indien hy president word, die land self in 90% van sy behoeftes sal voorsien, dat die ekonomie in die hande van die mense sal wees, dat maatskappywerknemers aandeelhouers sal word, dat buitelandse maatskappye gedwing sal word om die land te verlaat en dat maatskaplike toelaes verminder sal word.

In Maart 2019 het Motsoeneng die voormalige president, Jacob Zuma, aangemoedig om by die ACM aan te sluit. Hy het gesê dat hulle dieselfde sienings oor transformasie deel.

Die party het aan die Suid-Afrikaanse algemene verkiesing van 2019 deelgeneem met Motsoeneng, saam met aktrise en voormalige *Idols-*beoordeelaar Marah Louw onderskeidelik in eerste en tweede plek op die party se nasionale lys. Die party het geen setels gewen nie.

Die party het aan die algemene verkiesing van 2024 deelgeneem en slegs 0,03% van die stemme gekry. Die party kon nie enige setels wen nie.

## Verkiesingsresultate 
### Nasionale verkiesings 
## Verwysings
African Covenant

Die **African Covenant (ACO)** is 'n konserwatiewe godsdienstige Suid-Afrikaanse politieke party wat in 2018 deur Convy Baloyi gestig is.

Die party stel voor dat die doodstraf vir moord en aborsie teruggebring moet word en wil die wettiging van selfdegeslaghuwelike in Suid-Afrika omkeer. Dit beskryf die huwelik as 'n instelling wat "een man en een vrou" verenig. 

Baloyi glo dat met die bonatuurlike hulp die African Covenant die regerende party sal wees na die algemene verkiesing in 2019. Die party kon egter slegs 7 019 stemme bekom en dus ook geen setels nie.

## Verkiesingsresultate 
### Nasionale verkiesings 
## Verwysings
2019 Azerbeidjanse Grand Prix

80px|links

Die **2019 Formule Een Azerbeidjanse Grand Prix** is vir die derde keer op 28 April 2019 op die Bakoe-straatrenbaan in Bakoe, die hoofstad van Azerbeidjan gehou. Dit was die vierde wedren van die kampioenskapseisoen gewees.

## Bande 
Pirelli het die volgende bande aan alle spanne verskaf:

## Kwalifisering 
### Verslag
Na kwalifisering, ontvang Alfa Romeo-jaer Antonio Giovinazzi 'n straf van tien wegspringplekke. Voor die rennaweek moes hy na sy derde elektroniese beheerstelsel van die seisoen oorskakel, terwyl slegs twee per jaar toegelaat word. Red Bull-renjaer Pierre Gasly is verplig om uit die kuipe weg te spring, omrede hy nie by die weegbrug aangemeld het na die tweede vrye oefening nie, en sy span boonop daarna aan sy motor gewerk het.

Robert Kubica moes ook uit die kuipe wegspring, omrede sy span besluit het om na sy ongeluk tydens kwalifisering veranderings aan sy motor aan te bring en sodoende die reëls van die *parc fermé* oortree. Verder is Kimi Räikkönen uit die kwalifiserende uitslag gediskwalifiseer omdat sy voorvlerk nie aan die tegniese regulasies voldoen het nie, wat beteken het dat hy ook uit die kuipe moes wegspring.

### Uitslag
## Renuitslag 
duimnael|270px|Podium

## Puntestand na die Grand Prix 
### Renjaers 
### Vervaardigers 
## Verwysings
Salvatore Accardo

(Italië), 21/9/2000]]
**Salvatore Accardo** (; Ridder van die Groot Kruis gebore op 26 September 1941 in Turyn, noord-Italië) is 'n Italiaanse violis en dirigent wat bekend is vir sy interpretasies van die werke van Niccolò Paganini.

Accardo het in die 1950's viool gestudeer in die suid-Italiaanse stad Napels. Hy het op dertienjarige leeftyd sy eerste professionele opvoering gegee met die speel van Paganini se *Capricci*. In 1958 het Accardo die eerste pryswenner van die Paganini Vioolkompetisie in Genua geword.

Hy het Paganini se *24 Caprices* (her-opgeneem in 1999) vir solo viool opgeneem en was die eerste violis om al ses van Paganini se vioolkonserte op te neem. Hy beskik oor 'n uitgebreide platelys van amper vyftig opnames op Philips, *Deutsche Grammophon*, EMI, Sony Klassiek, Foné, Dynamic, en Warner-Fonit. Van noemenswaardige belang is dat hy 'n plaat van klassieke en kontemporêre werke in 1995 opgeneem het op Paganini se Guarneri del Gesù 1742 viool, *Il Cannone*. Accardo het in 1992 die *Accardo Kwartet* gestig en was een van die stigterslede van die *Walter Stauffer Akademie* in 1986. Hy het die *Settimane Musicali Internazionali* in Napels gestig sowel as die Cremona Strykinstrument-fees in 1971. 

In 1996 was hy aan die hoof van die herstigting van die *Orchestra da Camera Italiana* (O.C.I.), wat sy lede verkry uit die beste leerlinge van die *Walter Stauffer Akademie*. Die mees bekendste leerlinge is Alessio Bidoli en Anastasiya Petryshak. Hy het die musiek van Niccolò Paganini opgevoer vir die klankbaan van die 1989 rolprent *Kinski Paganini*. In die 1970s was hy die leier van die gevierde Italiaanse Kamerorkes" I Musici" (1972-1977). Nadat hy afgestudeer het by die *Accademia Musicale Chigiana* in Sienna, het hy vanaf 1973 tot 1980 daar onderrig gegee. In 2004 het hy teruggekeer na Sienna, en gee hy nou weereens onderrig by die *Accademia Musicale Chigiana*.

Accardo besit een Stradivarius viool, die "Hart ex Francescatti" (1727) en het die *"Firebird ex Saint-Exupéry"* (1718) gehad.
[[File:Salvatore_Accardo_1968_dedicated_photo_on_first_of_his_three_Southern_Africa_tours.jpeg|thumb|right|Salvatore Accardo 1968, foto gewy aan die eerste van drie bekroonde Suider-Afrikaanse toere wat deur Hans Adler georganiseer is.  http://classicalmusicianstoza.blogspot.ca/2014/06/salvatore-accardo-italian-violinist.html ]]

## Eerbewyse 
* :  Grande Ufficiale dell'Ordine al merito della Repubblica italiana (June 1965)
*  : Cavaliere di Gran Croce dell'Ordine al merito della Repubblica italiana (Oct 1982)
* : Kommandeur van die Orde van Kulturele Verdienstelikheid(Monaco) (November 1999)

## Platelys
* Diabolus in Musica, Accardo interpreta Paganini 1996

## Verwysings 
## Eksterne skakels 
* Bykomende biografiese inligting
* Diskografie by SonyBMG Masterworks
* Salvatore Accardo - Accademia Musicale Chigiana
Better Residents Association

Die **Better Residents Association** (voorheen die Bushbuckridge Residents Association) is 'n klein Suid-Afrikaanse politieke party wat deur ontevrede lede van die African National Congress gevorm is.

Dit beoog om die inwoners van die Bosbokrand-streek in Mpumalanga te dien. 

## Verkiesingsuitslae 
Die party het sy eerste setels op plaaslike regeringsvlak in die Suid-Afrikaanse munisipale verkiesing van 2011 gewen, en na die 2016 munisipale verkiesing setels in die Bosbokrand en Bela-Bela Plaaslike Munisipaliteite bekom. 

Die party het in die nasionale verkiesing van 2014 een setel in die Mpumalanga provinsiale wetgewer gewen. In die verkiesing het die party 15 271 stemme gekry maar geen nasionale setel nie. Die party het ook aan die Suid-Afrikaanse algemene verkiesing van 2019 deelgeneem.

### Nasionale verkiesings 
## Vigilantisme 
In Februarie 2017 het die party se president, Delta Mokoena, begin om sy 10-jaartronkstraf vir vigilantisme uit te dien. Hy is in 2013 skuldig bevind weens die dreigement om 'n inwoner en sy huis aan die brand te steek as die man, wat hy daarvan beskuldig het dat sy seun 'n dief was, nie die gebied verlaat nie. Die party word daarvan beskuldig dat dit 'n skrikbewind gevoer het, van boendoe-howe gebruik gemaak het, vermoedelik misdadigers gemartel het en inwoners verban het wat daarvan beskuldig is dat hulle hekse of Sataniste is.

## Verwysings
African Democratic Change

Die **African Democratic Change (ADeC)** is 'n Suid-Afrikaanse politieke party. Dit is op 1 Desember 2017 deur die voormalige parlementslid van die African National Congress, Makhosi Khoza, bekend gestel.  Khoza het in April 2018 uit die party bedank. Die party word tans deur Visvin Reddy gelei.

## Stigting 
Makhosi Khoza het op 21 September 2017 as 'n African National Congress-lid van die parlement bedank om by die pogings teen korrupsie in Suid-Afrika aan te sluit.  Haar bedanking het gekom ná maande van haar kritiek op die voormalige ANC-president, Jacob Zuma, en sy het hom gevra om af te tree.  Na die aankondiging is daar gespekuleer dat  Khoza 'n nuwe politieke party sou vorm.  Aanvanklike verslae in November 2017 het voorgestel dat Khoza haar nuwe politieke party "*Change*" sou noem. Die African Democratic Change (ADeC) is op 1 Desember 2017 van stapel gestuur. Khoza het vasbeslote gestel dat haar nuwe party nie tot niet sou gaan nie.

Ná die bekendstelling het die African National Congress Khoza gekritiseer omdat die ADeC-kenteken lyk soos die African National Congress se kenteken. Khoza het hierdie eise verwerp.

In April 2018, vier maande na die bekendstelling van die party, het Khoza as partyleier uitgetree. Partyvoorsitter, Moses Mayekiso, is aangewys as haar opvolger.

## Verkiesingsuitslae 
Die party het aan die Suid-Afrikaanse algemene verkiesing van 2019 deelgeneem, beide nasionaal en in al die provinsies.

### Nasionale verkiesings 
## Koalisie met MK
In Januarie 2024 het Reddy aangekondig dat nadat hy oudpresident Jacob Zuma ontmoet het, sy party ’n koalisie sal vorm met Zuma se uMkhonto we Sizwe (MK)-party.

Op 5 Maart 2024 het Reddy met geweld gedreig as die MK-party nie toegelaat word om aan die algemene verkiesing van 2024 deel te neem nie.

Reddy verskyn negende op MK se nasionale lys vir die 2024-verkiesing.

## Verwysings
Westelike streeppenssandslang

Die **Westelike streeppenssandslang** (*Psammophis subtaeniatus*) is 'n slang wat in die noorde van Suidelike Afrika voorkom; meer spesifiek die noorde van KwaZulu-Natal en verder noordwaarts tot in Mosambiek, Zimbabwe, Gauteng, Noordwes, Limpopo en Swaziland. Dit kom ook voor in die oos en noord Botswana, noorde van Namibië en Angola en Zambië.

Dit staan ook bekend as die *gestreepte sandslang* en in Engels as die *Western Yellow-bellied sand snake*.

Die slang is ovipaar en lê 4 tot 10 eiers in die somer. Die kleintjies is ongeveer 20 cm lank wanneer hulle uitbroei. Die slang se gif word nie as skadelik beskou nie en hou geen gevaar vir die mens in nie.

## Sien ook 
* Alfabetiese lys van slange

## Bron 
* Slange & slangbyt in Suider-Afrika. Johan Marais. Struik Nature. 2014 

## Eksterne skakel 
* https://eol.org/pages/793831
Thomas Arne

**Thomas Augustine Arne** (; 12 Maart 1710 &ndash; 5 Maart 1778) was 'n Engelse komponis. Hy is bekend om sy patriotiese liedjie, * Rule Britannia *, 'n weergawe van *God Save the King*, wat die Britse volkslied sou word, en die liedjie  *A-Hunting We Will Go*. 

Arne was 'n toonaangewende Britse teaterkomponis van die 18de eeu, wat by die Drury Lane en Covent Garden gewerk het.

## Notas
Carol Thomas

Dr. **Carol Ann Thomas** (20 Maart 1961 - 12 April 2019) was 'n ginekoloog wat bekend geraak het met haar baanbrekerswerk oor polisistiese eierstol-sindroom (POS) en vroue se hormonale wanbalans tydens menopouse. Carol het in Elsiesrivier grootgeword en aan die Hoërskool Athlone gematrikuleer. Sy het by die Universiteit van Kaapstad aansoek gedoen om medies te studeer. Sy is afgekeur weens 'n kwotastlesel (net 'n sekere aantal bruin en swart studente is in die veld toegelaat) maar sy begin by die Universiteit van Wes-Kaapland met 'n BSc. graad en is toe later by die Universiteit van Kaapstad vir studies in die medisyne aanvaar. Sy was die stigter van *theWomanSpace*, 'n organisasie wat probeer het om agterstraat aborsies te voorkom en hulp te verleen aan vroue wat nie toegang gehad tot bekostigbare mediese dienste nie.

Sy sterf op 12 April 2019 aan komplikasies van 'n dubbele longoorplanting. Sy was getroud met Alison Gray en laat haar seun Adam Thoma-James, haar vader Gilbert en suter Gail agter.

## Bron 
''Genekoloog vir baie soos 'reddingsboot op Titanic''' Rapport Weekliks 21 April 2019.
Samuel Arnold

**Samuel Arnold** – die komponis en nie die samesweerder nie – (10 Augustus 1740 – 22 Oktober 1802) was 'n Engelse komponis en orrelis.

Arnold is in Londen gebore (daar word beweer dat sy moeder Prinses Amelia van Groot-Brittanje was). Sy vader was Thomas Arnold.  

Arnold het omstreeks 1764 musiek vir die teater begin skryf. 'n Paar jaar daarna het hy direkteur van musiek by *Marylebone Gardens* geword, vir wie hy baie van sy gewilde musiek geskryf het. 

In 1777 het hy vir George Colman die Ouere by die *Little Theatre, Haymarket* begin werk.  In 1783 het hy orrelis by die Koninklike kapel geword, en in 1793 het hy die orrelis by Westminster Abdy geword, waar hy uiteindelik begrawe sou word.

## Werke
Arnold se bekendste werke sluit in:
duimnael|links|"O Give Thanks" in die skrif van Thomas Barrow
**The Maid of the Mill* (1765)
**Abimelech (oratorio)|Abimelech* (1768)
**The Prodigal Son* (1773)
**The Baron Kinkvervankotsdorsprakingatchdern* (1781)
**Die Kasteel van Andalusië* (1782)
**Two to One* (1784), libretto George Colman. Dit sluit die liedjie "Pensive I Mourn" in.
**Turk and No Turk* (1785)
**Inkle and Yarico* (1787)

Hy is ook bekend daarvoor dat hy die eerste versamelde uitgawe van die werke van Georg Friedrich Händel tussen 1787 en 1797 geproduseer het wat in 180 dele gepubliseer was. Dit was die mees omvattende versameling van Händel se musiek voor die verskyning van die *Händel-Gesellschaft*-uitgawe in die volgende eeu.

## Verwysings 
## Eksterne skakels 
*